

 REPUBLIKA HRVATSKA

KRAPINSKO-ZAGORSKA ŽUPANIJA

 GRAD PREGRADA

 GRADONAČELNIK

KLASA: 940-01/21-01/09

URBROJ: 2214/01-02-21-2

Pregrada, 5. ožujka 2021.

 Temeljem članka 11. Zakona o pravu na pristup informacijama (NN, br. 25/13, 85/15) i točke V. i VI. Kodeksa savjetovanja sa zainteresiranom javnošću u postupcima donošenja općih akata grada Pregrade (Službeni glasnik KZŽ, br. 32/14), Grad Pregrada pokreće proces savjetovanja sa zainteresiranom javnošću u postupku donošenja Strategije upravljanja i raspolaganja imovinom u vlasništvu Grada Pregrade za razdoblje 2021.-2027.

**J A V N I P O Z I V**

 **za savjetovanje sa zainteresiranom javnošću u postupku donošenja**

**Strategije upravljanja i raspolaganja imovinom u vlasništvu Grada Pregrade za razdoblje 2021.-2027.**

Strategija upravljanja imovinom Grada Pregrade za razdoblje 2021. – 2027. (dalje u tekstu: Strategija) je obvezujući dokument u funkciji svrsishodnog, ekonomičnog, djelotvornog i transparentnog upravljanja imovinom u vlasništvu ili raspolaganju Grada Pregrade s ciljem gospodarskog razvoja Grada i ostvarenja društvenih, socijalnih i ostalih interesa grada i građana grada Pregrade.

Strategija se donosi na razdoblje od sedam godina i spada u srednjoročne dokumente. Sam dokument sadrži ciljeve i mjere za osiguranje učinkovitog, djelotvornog i transparentnog upravljanja imovinom Grada Pregrade.

Misija ove Strategije je sustavno i planirano upravljanje pojavnim oblicima imovine na način da se imovina optimalno koristi za obavljanje gospodarskih i socijalnih ciljeva Grada.

Ovom Strategijom nastojalo se objediniti i pretočiti u načela, ciljeve i mjere određenih nositelja, različite elemente uspješne prakse upravljanja imovinom u zemljama dugogodišnjeg tržišnog gospodarstva, a strategija po pojedinim homogenim cjelinama (portfeljima) gradske imovine utvrđuje kriterije za uspješno razrješenje konkretnih financijskih, socijalnih i drugih aspekata upravljanja imovinom.

S obzirom na navedeno izrađen je Nacrt prijedloga Strategije upravljanja i raspolaganja imovinom u vlasništvu Grada Pregrade za razdoblje 2021.-2027.

Svoja mišljenja i očitovanja možete u pisanom obliku na propisanom obrascu poslati na adresu Grad Pregrada, Upravni odjel za opće poslove i društvene djelatnosti, Josipa Karla Tuškana 2, Pregrada ili na e-mail adresu: **grad@pregrada.hr** zaključno do **12. ožujka 2021. godine.**

Svi u roku pristigli prijedlozi razmotrit će se, a oni prihvaćeni, ukomponirati u konačni prijedlog Strategije upravljanja i raspolaganja imovinom u vlasništvu Grada Pregrade za razdoblje 2021.-2027. koji će se proslijediti Gradskom vijeću Grada Pregrade na donošenje.

 **GRADONAČELNIK**

 **Marko Vešligaj, univ. spec. pol., v.r.**